દેવતણખી બાપાએ તથા દીકરી લીરલબાઈએ ભક્તોને અનેક પરચા પણ આપેલ જેમાં ઈ. સ. ૧૯૨૨ માં એક ઘટના ઘટેલી,જમનાવડ ગામના લુહાર ભક્ત જાદવજીભાઈને શ્રી દેવતણખી દાદાએ સ્વપ્નમાં દર્શન આપીને કહ્યું કે મજેવડી ગામમાં આવેલી એક વાડીમાં મારી સમાધિ છે, આ સમાધિને જાગૃત કરવા કહેલું, સ્વપ્નની વાતને ધ્યાને લઇ આ લુહાર ભક્ત તથા એક ભરવાડ સહીત મજુરોને લઈને સ્વપ્ન મુજબ બતાવેલી વાડીમાં ખોદકામ કરે છે પણ આ સમયે વાડીના માલિક ખોદકામ કરતા રોકી ત્યાના નવાબને સઘળી ફરિયાદ કરે છે, આ ફરિયાદને સાંભળી નવાબ બન્નેને જેલમાં પૂરી દેવા હુકમ આપે છે સિપાહીઓ કેદખાનામાં પૂરી દે છે, ત્યારબાદ શ્રી દેવતાણખીએ નવાબને સ્વપ્નમાં  આવી ભક્ત તથા તેમના સાથીઓને મુક્ત કરવા કહ્યું, નવાબે પણ સ્વપ્નની વાત સ્વીકારી બન્નેને મુક્ત કર્યા અને ત્યારબાદ આ વાડીની જમીનનો લેખ લુહાર સમાજને અર્પણ કરી આપ્યો, ઉપરાંતમાં દેવતણખી બાપાનું મંદિર બનાવ્યું.